**Միդորի Զայլեր** (գերմ.՝  Midori Seiler, փետրվարի 18, 1969(1969-02-18), Օսակա, Ճապոնիա), գերմանա-ճապոնական ծագմամբ ջութակահարուհի և ալտ։ Ջութակի և ալտի դասարանի ուսուցիչ։

Կենսագրություն
--------------

Ծնվել է դաշնակահարների ընտանիքում. հայրը՝ Բավարիացի Էրնստ Ֆրիդրիխ Զայլերը ապագա ճապոնուհի կնոջ հետ ծանոթացել է Ջուլյարդյան դպրոցում և 1961 թվականին նրա հետևից գնացել է Ճապոնիա։ Սկսել է երաժշտությամբ զբաղվել Հելմութ Ցեյտմայերի և Վեգ Շանդորայի ղեկավարությամբ, պարապմունքները շարունակել է Բազելի կոնսերվատորիայում Ադելինա Օպրյանի մոտ և *Schola Cantorum Basiliensis*-ում Թոմաս Հենգելբրոքի մոտ, իսկ այնուհետև Լոնդոնում Դեյվիդ Տակենոյի մոտ։ Ինչպես նաև նրա ուսուցիչներից են եղել՝ պրոֆեսոր Էբերհարդ Ֆելտցը  և Ստեփան Մայը։

Լինելով ուսանողուհի, որպես կոնցերտմեյստեր հանդես է եկել Շվեյցարիայի երիտասարդական սիմֆոնիկ նվագախմբում։ 1991 թվականից նվագում է Հնագույն երաժշտության բեռլինյան ակադեմիայի կամերային անսամբլում, նրանց հետ համերգներ է տվել Լոնդոնում, Ամստերդամում, Վիեննայում։ Ելույթ է ունեցել նաև եվրոպական այլ բարոկկո նվագախմբերի հետ։ Որպես մենակատար հյուրախաղերի է մեկնել Եվրոպա, ԱՄՆ, Ասիա, Լատինական Ամերիկա։

Մշտապես համագործակցում է «Anima Eterna» նվագախմբի բելգիացի դաշնակահար և դիրիժոր Ջոս վան Իմերսելի հետ։

Միդորիի երեք քույրերը ևս երաժիշտներ են, պատանի տարիքում նրանք չորսով նվագում էին Զայլերի լարային քառյակում։

Երգացանկ
--------

Վիվալդի, Բոկերինի, Հենդել, Բախ, Տելեման, Բորոդին, Նիկոլայ Ռիմսկի-Կորսակով, Մոցարտ, Բեթհովեն, Մենդելսոն, Հայդն, Շուբերտ։

Բասկական պարուսույց և Հնագույն երաժշտության բեռլինյան ակադեմիայի ջութակահար Խուան Կուրս Դիասի հետ ձայնագրել են խորեոգրաֆիկ համերգ՝ Անտոնիո Վիվալդիի «Տարվա եղանակներ»-ի բալետային-դրամատիկ մեկնաբանումը, որը գրավել է հանդիսատեսի և լրատվամիջոցների ուշադրությունը։

Մանկավարժական գործունեություն
-----------------------------

Վարպետության դասեր էր անցկացրել Բրյուգգեում, Անտվերպենում, դասախոսություններ է կարդացել Հաագայում։ Պրոֆեսոր։ 2010 թվականից բարկա է դասավանդում Վայմարի երաժշտության բարձրագույն դպրոցում։

Ծանոթագրություններ
------------------

1. 1 2 3 4  *Deutsche Nationalbibliothek* Record #135248124 // Gemeinsame Normdatei (գերմ.) — 2012—2016.
2. ↑  «Hochschule für Musik Hanns Eisler Berlin: Eberhard Feltz». Արխիվացված է օրիգինալից 2012 թ․ փետրվարի 6-ին. Վերցված է 2017 թ․ դեկտեմբերի 7-ին.
3. ↑  .Akademie für Alte Musik Berlin: Stephan Mai
4. ↑  «Дискография Мидори Зайлер на оф. сайте». Արխիվացված է օրիգինալից 2013 թ․ հոկտեմբերի 12-ին. Վերցված է 2017 թ․ դեկտեմբերի 7-ին.
5. ↑  ««Uhde & Harckensee MusikManagement»: 4 Elemente — 4 Jahreszeiten (Choreographisches Konzert)». Արխիվացված է օրիգինալից 2013 թ․ հոկտեմբերի 12-ին. Վերցված է 2017 թ․ դեկտեմբերի 7-ին.
6. ↑  IMDb: 4 Elemente — 4 Jahreszeiten (Video 2009)

Արտաքին հղումներ
----------------

* Պաշտոնական կայք(գերմ.),(անգլ.)
* Վեյմարի երաժշտության բարձրագույն դպրոցի Archived 2012-07-11 at the Wayback Machine. կայքում(գերմ.)
* *Кантаты Баха* կայքում(անգլ.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · MusicBrainz |
|  |
| 

|  Չափորոշչային վերահսկողություն |
| --- |
|  |
| BNE: XX4815654 · BNF: 14225977r · GND: 135248124 · ISNI: 0000000116589196 · LCCN: no2002082518 · NUKAT: n2007086607 · SUDOC: 170708276 · VIAF: 64218076 · WorldCat VIAF: 64218076 |

 |

 |